Poštovane studentice i studenti,

Sukladno odredbama Ministarstva zdravstva RH i Stožera civilne zaštite RH o uvođenju sigurnosne mjere obveznog testiranja na virus SARS-CoV-2 svih zaposlenika zdravstvenih ustanova, kao i svih osoba koje borave u prostorijama zdravstvene ustanove i onih koji su uključeni u nastavne procese, dužni smo prenijeti vam odluke koje se primjenjuju od 4. listopada 2021. godine.

Svi studenti 3, 4, 5. i 6. godine studija dentalne medicine koji u prostorima Krešimirove 40 imaju kliničku nastavu, moraju od 4. listopada 2021, posjedovati jedan od navedenih dokumenata:

* posjedovati EU COVID putovnicu ili drugi adekvatni dokaz o cijepljenju
* dokaz o provedbi dijagnostičkog SARS-CoV-2 testa (najmanje 2 testa u 7 dana)
* dokaz o preboljenju bolesti COVID-19 unazad 9 mjeseci (dijagnoza je postavljena na temelju brzog antigenskog testa ili PCR testa) – dokazuje se potvrdom liječnika primarne zdravstvene zaštite
* dokaz od primarnog dr med. da ste unutar 9 mjeseci imali dijagnosticirane COVID bolesnike u obitelji i s kojima ste bili u kontaktu, iako vam bolest nije dokazana laboratorijskim testom

Jedan od navedenih dokumenata morate predočiti voditelju vježbi prije početka vježbi.

Studenti koji odbiju testiranje ili odbiju predočiti EU digitalnu COVID potvrdu ili odgovarajući drugi dokaz ne mogu boraviti u prostorijama Fakulteta dentalne medicine gdje se odvijaju kliničke vježbe.

Upunicu za testiranje možete dobiti od vašeg studentskog dr med (dr Zubalj Dragaš).

Uprava Fakulteta dentalne medicine